**ขอบเขตของงาน (Terms of Reference : TOR)**

**จ้างวิเคราะห์กระบวนการในการบริหารจัดการสื่อดิจิทัล**

**สำหรับแพลตฟอร์มดิจิทัลเพื่อการเรียนรู้ สสวท.**

1. **หลักการและเหตุผล**

สสวท. เป็นองค์กรหลักชั้นนำในการวิจัยและพัฒนาหลักสูตร สื่อ และการจัดการเรียนรู้ด้านวิทยาศาสตร์ คณิตศาสตร์ และเทคโนโลยีแบบครบวงจร เพื่อยกระดับศักยภาพครู บุคลากรทางการศึกษา และผู้เรียนให้มีสมรรถนะทั้งศาสตร์และศิลป์ในระดับสากล ผ่านระบบดิจิทัลและนวัตกรรมที่ทันสมัยเข้าถึงได้ทุกที่ ทุกเวลา โดย สสวท. ได้นำเทคโนโลยีที่ทันสมัยและมีประสิทธิภาพเพื่อสนับสนุนภารกิจในทุกมิติอย่างครอบคลุม ถูกต้อง และรวดเร็ว โดย สสวท. มีกระบวนการในการบริหารจัดการสื่อดิจิทัลสำหรับแพลตฟอร์มดิจิทัลเพื่อการเรียนรู้ สสวท. เป็นการศึกษากระบวนการที่เกี่ยวข้องในการบริหารจัดการสื่อดิจิทัลประกอบหนังสือเรียนและสื่อเสริมของ สสวท. ผ่านระบบคลังความรู้ SciMath (https://www.scimath.org) และระบบจัดการเรียนรู้แบบออนไลน์ My IPST (https://myipst.ipst.ac.th) ซึ่งมีปริมาณสื่อจำนวนมาก และมีผู้สนใจใช้งานเพิ่มขึ้นอย่างต่อเนื่อง จึงมีความจำเป็นต้อง วิเคราะห์กระบวนการจัดการสื่อดิจิทัล รูปแบบการทำงานของระบบ ให้มีประสิทธิภาพ และตอบโจทย์ การทำงานทั้งผู้ดูแลระบบ และผู้เข้ามาใช้งานระบบ รวมถึงการศึกษาเทคโนโลยีที่นำมาใช้จะต้องมีความเหมาะสม ปลอดภัย การออกแบบ User Interface จะต้องทันสมัย เป็นมิตรกับผู้ใช้งาน เพื่อดำเนินการวางแผนปรับปรุงกระบวนการทำงาน และระบบสารสนเทศที่เกี่ยวข้อง

1. **วัตถุประสงค์**
   1. ศึกษากระบวนการที่เกี่ยวข้องในการบริหารจัดการสื่อดิจิทัลเพื่อวางแผนปรับปรุงระบบที่ตอบโจทย์ความต้องการของผู้ใช้งาน
   2. ศึกษาแนวโน้มเทคโนโลยีดิจิทัลที่เกี่ยวข้องเพื่อวางแผนการเพิ่มความสามารถของระบบให้มีความทันสมัย มีประสิทธิภาพ และมีความปลอดภัย รองรับการให้บริการได้ดียิ่งขึ้น
2. **คุณสมบัติผู้ยื่นข้อเสนอ**
   1. มีความสามารถตามกฎหมาย
   2. ไม่เป็นบุคคลล้มละลาย
   3. ไม่อยู่ระหว่างเลิกกิจการ
   4. ไม่เป็นบุคคลซึ่งอยู่ระหว่างถูกระงับการยื่นข้อเสนอหรือทำสัญญากับหน่วยงานของรัฐไว้ชั่วคราวเนื่องจากเป็นผู้ที่ไม่ผ่านเกณฑ์การประเมินผลการปฏิบัติงานของผู้ประกอบการตามระเบียบที่รัฐมนตรีว่าการกระทรวงการคลังกำหนดตามที่ประกาศเผยแพร่ในระบบเครือข่ายสารสนเทศของกรมบัญชีกลาง
   5. ไม่เป็นบุคคลซึ่งถูกระบุชื่อไว้ในบัญชีรายชื่อผู้ทิ้งงานและได้แจ้งเวียนชื่อให้เป็นผู้ทิ้งงานของหน่วยงานของรัฐในระบบเครือข่ายสารสนเทศของกรมบัญชีกลาง ซึ่งรวมถึงนิติบุคคลที่ผู้ทิ้งงานเป็นหุ้นส่วนผู้จัดการ กรรมการผู้จัดการ ผู้บริหาร ผู้มีอำนาจในการดำเนินงานในกิจการของนิติบุคคลนั้นด้วย
   6. มีคุณสมบัติและไม่มีลักษณะต้องห้ามตามที่คณะกรรมการนโยบายการจัดซื้อจัดจ้างและการบริหารพัสดุภาครัฐกำหนดในราชกิจจานุเบกษา
   7. เป็นนิติบุคคล ผู้มีอาชีพรับจ้างงานที่ประกวดราคาอิเล็กทรอนิกส์ดังกล่าว
   8. ไม่เป็นผู้มีผลประโยชน์ร่วมกันกับผู้ยื่นข้อเสนอรายอื่นที่เข้ายื่นข้อเสนอให้แก่ สถาบันส่งเสริมการสอนวิทยาศาสตร์และเทคโนโลยี (สสวท.) ณ วันประกาศประกวดราคาอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการประกวดราคาอิเล็กทรอนิกส์ครั้งนี้
   9. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่ รัฐบาลของผู้ยื่นข้อเสนอได้มีคำสั่งให้สละเอกสิทธิ์และความคุ้มกันเช่นว่านั้น
   10. ผู้ยื่นข้อเสนอที่ยื่นข้อเสนอในรูปแบบของ “กิจการร่วมค้า” ต้องมีคุณสมบัติ ดังนี้

กรณีที่ข้อตกลงระหว่างผู้เข้าร่วมค้ากำหนดให้ผู้เข้าร่วมค้ารายใดรายหนึ่งเป็นผู้เข้าร่วมค้าหลัก ข้อตกลงระหว่างผู้เข้าร่วมค้าจะต้องมีการกำหนดสัดส่วนหน้าที่ และความรับผิดชอบในปริมาณงาน สิ่งของ หรือมูลค่าตามสัญญาของผู้เข้าร่วมค้าหลักมากกว่าผู้เข้าร่วมค้ารายอื่นทุกราย

กรณีที่ข้อตกลงระหว่างผู้เข้าร่วมค้ากำหนดให้ผู้เข้าร่วมค้ารายใดรายหนึ่งเป็นผู้เข้าร่วมค้าหลัก กิจการร่วมค้านั้นต้องใช้ผลงานของผู้เข้าร่วมค้าหลักรายเดียวเป็นผลงานของกิจการร่วมค้าที่ยื่นข้อเสนอ

สำหรับข้อตกลงระหว่างผู้เข้าร่วมค้าที่ไม่ได้กำหนดให้ผู้เข้าร่วมค้ารายใดเป็นผู้เข้าร่วมค้าหลัก ผู้เข้าร่วมค้าทุกรายจะต้องมีคุณสมบัติครบถ้วนตามเงื่อนไขที่กำหนดไว้ในเอกสารเชิญชวน หรือหนังสือเชิญชวน

กรณีที่ข้อตกลงระหว่างผู้เข้าร่วมค้ากำหนดให้มีการมอบหมายผู้เข้าร่วมค้ารายใดรายหนึ่งเป็น ผู้ยื่นข้อเสนอ ในนามกิจการร่วมค้า การยื่นข้อเสนอดังกล่าวไม่ต้องมีหนังสือมอบอำนาจ

สำหรับข้อตกลงระหว่างผู้เข้าร่วมค้าที่ไม่ได้กำหนดให้ผู้เข้าร่วมค้ารายใดเป็นผู้ยื่นข้อเสนอ ผู้เข้าร่วมค้าทุกรายจะต้องลงลายมือชื่อในหนังสือมอบอำนาจให้ผู้เข้าร่วมค้ารายใดรายหนึ่งเป็นผู้ยื่นข้อเสนอในนามกิจการร่วมค้า

* 1. ผู้ยื่นข้อเสนอต้องลงทะเบียนในระบบจัดซื้อจัดจ้างภาครัฐด้วยอิเล็กทรอนิกส์ (Electronic Government Procurement : e - GP) ของกรมบัญชีกลาง
  2. ผู้ยื่นข้อเสนอต้องมีมูลค่าสุทธิของกิจการ เป็นไปตามหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ด่วนที่สุด ที่ กค (กวจ) ที่ 0405.2/ว124 ลงวันที่ 1 มีนาคม 2566

1. **ขอบเขตการดำเนินงาน**
   1. ผู้รับจ้างจะต้องจัดทำแผนการดำเนินงานโครงการ ประกอบด้วย แผนงานและระยะเวลาในดำเนินงานแต่ละขั้นตอน กรอบแนวคิดหรือทฤษฎีที่นํามาใช้ในการวิเคราะห์และเลือกกลุ่มเป้าหมาย วิธีการสํารวจ แหล่งข้อมูลและวิธีการจัดเก็บข้อมูล โดยระบุขอบเขตการดำเนินงานอย่างละเอียด เสนอต่อ สสวท. เพื่อพิจารณาก่อนดำเนินงาน
   2. ผู้รับจ้างจะต้องศึกษาระบบสารสนเทศในปัจจุบัน ประกอบด้วย ระบบคลังความรู้ SciMath (https://www.scimath.org) และระบบจัดการเรียนรู้แบบออนไลน์ My IPST (https://myipst.ipst.ac.th) และเว็บไซต์หรือระบบอื่นที่เกี่ยวข้อง ด้านการบริหารจัดการสื่อ การเผยแพร่สื่อ โครงสร้างพื้นฐาน (Infrastructure) สถาปัตยกรรมระบบ (System Architecture)ประสิทธิภาพระบบ (Performance) สถิติการใช้งาน (Analytics) ข้อมูลการเข้าใช้งานระบบ และปัญหาการให้บริการที่ผ่านมา พร้อมเปรียบเทียบการทำงานของทั้ง 2 ระบบ วิเคราะห์ปัญหาและอุปสรรคในการดำเนินงาน
   3. ผู้รับจ้างจะต้องจัดทำร่างเครื่องมือสำหรับการเก็บข้อมูลความต้องการของผู้ใช้ (User Requirement) และวิธีการกำหนดกลุ่มตัวอย่างกลุ่มต่างๆ เช่น กลุ่มครู และบุคลากรทางการศึกษา ด้านวิทยาศาสตร์ คณิตศาสตร์ และเทคโนโลยี กลุ่มนักเรียน และผู้ปกครอง กลุ่มผู้บริหาร พนักงาน และผู้ดูแลระบบ สสวท. ด้วยวิธีการที่เหมาะสม เช่น การสัมภาษณ์ การทำแบบสำรวจ ฯลฯ เสนอต่อ สสวท. เพื่อพิจารณาก่อนดำเนินการจัดเก็บข้อมูล
   4. ผู้รับจ้างจะต้องศึกษาข้อมูลที่เกี่ยวข้องด้านต่างๆ พร้อมจัดทำรายงานผลการศึกษา ดังนี้
      1. ด้านแนวโน้มเทคโนโลยีด้านต่างๆ ที่เกี่ยวข้อง เช่น การประยุกต์ใช้ AI ในการจัดการเรียนการสอน การใช้เทคโนโลยีกับการสอนในรูปแบบ Adaptive Learningเทคโนโลยีในการบริหารจัดการสื่อ การจัดการเรียนรู้ และการประเมินผลการเรียนรู้ ฯลฯ
      2. ด้านแผนการพัฒนาระดับชาติ และรายงานสถิติต่างๆ ที่เกี่ยวข้อง เช่น แผนการศึกษาแห่งชาติ พ.ศ.2560 -2579 แผนพัฒนาดิจิทัลเพื่อเศรษฐกิจและสังคม รายงานผลการสํารวจระดับความพร้อมรัฐบาลดิจิทัลหน่วยงานภาครัฐของประเทศไทย รายงานสำนักงานสถิติแห่งชาติ ด้านสถิติการใช้งาน/และการเข้าถึงอินเทอร์เน็ต ฯลฯ
   5. ผู้รับจ้างจะต้องจัดเก็บข้อมูลความต้องการของผู้ใช้ (User Requirement) กลุ่มต่างๆ ตามที่กำหนดไว้ พร้อมทั้งจัดทำรายงานผลการวิเคราะห์ความต้องการของผู้ใช้
   6. ผู้รับจ้างจะต้องวิเคราะห์แนวทางปรับปรุงกระบวนการในการบริหารจัดการสื่อดิจิทัลสำหรับแพลตฟอร์มดิจิทัลเพื่อการเรียนรู้ สสวท. อย่างน้อย 2 ทางเลือก รวมทั้งข้อดี-ข้อเสีย ประมาณการงบประมาณ ระยะเวลา และความเสี่ยงแต่ละทางเลือก เสนอเพื่อให้ สสวท. พิจารณา
   7. ผู้รับจ้างจะต้องออกแบบและนำเสนอแนวทางการปรับปรุงกระบวนการในการบริหารจัดการสื่อดิจิทัลสำหรับแพลตฟอร์มดิจิทัลเพื่อการเรียนรู้ สสวท. ทั้งหมด เสนอต่อ สสวท. เพื่อพิจารณาแนวทางและนำไปจัดทำร่างแผนการดำเนินงานปรับปรุงกระบวนการ (Work flow) และระบบสารสนเทศต่อไป
   8. ผู้รับจ้างจะต้องให้ข้อเสนอและแนะนำพร้อมนำเสนอทางเลือกที่เหมาะสมกับบริบทของ สสวท. พร้อมให้เหตุผลที่เสนอทางเลือกนั้น
   9. ผู้รับจ้างจะต้องศึกษารวมทั้งออกแบบสถาปัตยกรรมระบบ (System Architecture) ที่เหมาะสม ที่มีประสิทธิภาพ รวมถึงรายละเอียดของเทคโนโลยีที่ใช้ และระบบความปลอดภัย
   10. ผู้รับจ้างจะต้องวิเคราะห์ ออกแบบธีมและ Screen layout ใหม่ ให้มีความทันสมัย UX/UI เป็นมิตรกับผู้ใช้ ทั้งผู้ดูแลระบบ และผู้ใช้งานทั่วไป โดยมีรายละเอียด ดังนี้
       1. หน้าจอการทำงานเป็นแบบ Web-based application รองรับการทำงานบนอุปกรณ์  
          ตั้งโต๊ะและอุปกรณ์เคลื่อนที่ รองรับการแสดงผลบน Web Browser เช่น Google Chrome, Firefox, Safari, MS Edge หรืออื่นๆ ที่เป็นเวอร์ชันล่าสุด
       2. หน้าจอที่ออกแบบควรพิจารณาตามมาตรฐานเว็บไซต์ภาครัฐ เวอร์ชัน 3.0

พร้อมนำเสนอต่อ สสวท. เพื่อพิจารณาก่อนดำเนินงาน

* 1. ผู้รับจ้างจะต้องจัดทำตัวอย่างหน้าจอการทำงานของระบบ (Mock-up) ตามที่ได้รับการพิจารณาจาก สสวท. ซึ่งตัวอย่างหน้าจอนั้นสามารถโต้ตอบกับผู้ใช้งานได้
  2. ผู้รับจ้างจะต้องนำเสนอกระบวนการทำงาน (Work flow) ที่ปรับปรุงใหม่ พร้อมตัวอย่างหน้าจอการทำงานของระบบ (Mock-up) เสนอต่อ สสวท. เพื่อพิจารณา และให้ข้อเสนอแนะ
  3. ผู้รับจ้างจะต้องปรับปรุงเอกสารหรือรายงานต่าง ๆ ที่ได้จัดทำ ตามข้อเสนอแนะที่ได้ตกลงร่วมกันไว้
  4. ผู้รับจ้างต้องรับผิดชอบค่าใช้จ่ายในการจัดประชุมหรือนำเสนอทั้งหมด เช่น เอกสารประกอบ รวมถึงการจัดอาหารว่าง-เครื่องดื่มในการประชุม และอาหารกลางวัน ในกรณีที่มีการประชุมต่อเนื่องตลอดวัน
  5. ผู้รับจ้างจะต้องเสนอบุคลากร ที่มีวุฒิการศึกษาไม่ต่ำกว่าปริญญาตรี จำนวนไม่น้อยกว่า 4 ตำแหน่ง ดังนี้
     1. ผู้จัดการโครงการ มีประสบการณ์ด้านการบริหารจัดการโครงการ ไม่น้อยกว่า 5 ปี
     2. นักวิเคราะห์ระบบ มีประสบการณ์ด้านการวิเคราะห์ระบบสารสนเทศ ไม่น้อยกว่า 3 ปี
     3. นักออกแบบประสบการณ์และส่วนต่อประสานผู้ใช้ (UX/UI Designer) มีประสบการณ์ด้าน

การออกแบบระบบ เว็บไซต์ หรืองานที่เกี่ยวข้องกับการออกแบบ UX/UI ไม่น้อยกว่า 2 ปี

* + 1. เจ้าหน้าที่ประสานงานโครงการ มีประสบการณ์ด้านการประสานงานโครงการต่าง ๆ   
        ไม่น้อยกว่า 1 ปี

กรณีที่มีการเปลี่ยนแปลงบุคลากร ผู้รับจ้างจะต้องส่งข้อมูลบุคลากรใหม่ให้ สสวท. พิจารณาล่วงหน้าอย่างน้อย 1 เดือน โดย สสวท. มีสิทธิในการขอเปลี่ยนบุคลากร หากพบว่าบุคลากรมีคุณสมบัติไม่เหมาะสมกับงานที่จัดจ้าง

* 1. ผู้รับจ้างต้องจัดทำแผนรายการวัสดุหรือครุภัณฑ์ที่ใช้ในงานจ้าง ซึ่งเป็นพัสดุที่ผลิตภายในประเทศโดยต้องใช้ไม่น้อยกว่าร้อยละ 60 ของมูลค่าพัสดุที่จะใช้ในงานจ้างนี้ (ถ้ามี)

1. **ระยะเวลาดำเนินการ**

ผู้รับจ้างจะต้องดำเนินการโครงการทั้งสิ้นให้แล้วเสร็จตามที่ สสวท. กำหนด และส่งมอบงานภายในระยะเวลา 180 วัน นับถัดจากวันลงนามในสัญญา

1. **วงเงินงบประมาณ**

จำนวนเงิน 995,000 บาท (เก้าแสนเก้าหมื่นห้าพันบาทถ้วน) ราคานี้รวมภาษีมูลค่าเพิ่ม 7% แล้ว

1. **การส่งมอบงานและการจ่ายเงิน** โดยแบ่งเป็น 3 งวด ดังนี้

**งวดที่ 1 ชำระเงินร้อยละ 15 ของวงเงินในสัญญา ภาย 30 วัน นับถัดจากวันลงนามในสัญญา   
เมื่อผู้รับจ้างส่งมอบงานและคณะกรรมการตรวจรับได้ตรวจรับงานเป็นไปตามเงื่อนไข ดังนี้**

7.1.1. แผนการดำเนินงานโครงการของผู้รับจ้าง ตามขอบเขตการดำเนินงาน ข้อ 4.1 และรายชื่อบุคลากร ตามขอบเขตการดำเนินงาน ข้อ 4.15 (ภายใน 15 วัน นับถัดจากวันลงนามในสัญญา)

7.1.2. แผนรายการวัสดุหรือครุภัณฑ์ที่ใช้ในงานจ้าง ตามขอบเขตการดำเนินงาน ข้อ 4.16 (ภายใน 15 วัน นับถัดจากวันลงนามในสัญญา)

7.1.3. ร่างเครื่องมือสำหรับการเก็บข้อมูลความต้องการของผู้ใช้ (User Requirement) และวิธีการกำหนดกลุ่มตัวอย่างกลุ่มต่างๆ ตามขอบเขตการดำเนินงาน ข้อ 4.3

7.1.4. จัดทำเอกสารทั้งหมดในรูปแบบไฟล์อิเล็กทรอนิกส์ ส่งมอบทางจดหมายอิเล็กทรอนิกส์หรือช่องการที่ สสวท. กำหนด

**งวดที่ 2 ชำระเงินร้อยละ 30 ของวงเงินในสัญญา ภาย 120 วัน นับถัดจากวันลงนามในสัญญา   
เมื่อผู้รับจ้างส่งมอบงานและคณะกรรมการตรวจรับได้ตรวจรับงานเป็นไปตามเงื่อนไข ดังนี้**

7.2.1. รายงานผลการศึกษาระบบสารสนเทศในปัจจุบัน และผลการวิเคราะห์ปัญหาและอุปสรรคใน การดำเนินงานของ สสวท. ตามขอบเขตการดำเนินงาน ข้อ 4.2

7.2.2. รายงานการศึกษาข้อมูลที่เกี่ยวข้องด้านต่างๆ ตามขอบเขตการดำเนินงาน ข้อ 4.4

7.2.3. รายงานผลการวิเคราะห์ความต้องการของผู้ใช้ ตามขอบเขตการดำเนินงาน ข้อ 4.5

7.2.4. จัดทำเอกสารทั้งหมดในรูปแบบไฟล์อิเล็กทรอนิกส์ ส่งมอบทางจดหมายอิเล็กทรอนิกส์หรือช่องการที่ สสวท. กำหนด

**งวดที่ 3 ชำระเงินร้อยละ 55 ของวงเงินในสัญญา ภาย 180 วัน นับถัดจากวันลงนามในสัญญา เมื่อผู้รับจ้างส่งมอบงานและคณะกรรมการตรวจรับได้ตรวจรับงานเป็นไปตามเงื่อนไข ดังนี้**

7.3.1. รายงานผลการพิจารณาความเป็นไปได้และทางเลือกกระบวนการในการบริหารจัดการสื่อดิจิทัลสำหรับแพลตฟอร์มดิจิทัลเพื่อการเรียนรู้ สสวท. พร้อมนำเสนอต่อ สสวท. ตามขอบเขตการดำเนินงาน ข้อ 4.6 - 4.7

7.3.2. แนวทางในการปรับปรุงกระบวนการในการบริหารจัดการสื่อดิจิทัลสำหรับแพลตฟอร์มดิจิทัลเพื่อการเรียนรู้ ตามขอบเขตการดำเนินงาน ข้อ 4.8

7.3.3. รายงานวิเคราะห์ออกแบบระบบสารสนเทศเพื่อจัดการสื่อดิจิทัลสำหรับแพลตฟอร์มดิจิทัลเพื่อการเรียนรู้ สสวท. ตามขอบเขตการดำเนินงาน ข้อ 4.9 - 4.12

7.3.4. จัดทำเอกสารทั้งหมดในรูปแบบไฟล์อิเล็กทรอนิกส์ ส่งมอบทางจดหมายอิเล็กทรอนิกส์หรือช่องการที่ สสวท. กำหนด

1. **ลิขสิทธิ์และการรักษาความลับ**
   1. ลิขสิทธิ์ในงานซึ่งผู้รับจ้างได้ทำขึ้นเกี่ยวกับสัญญานี้ให้ตกเป็นของผู้ว่าจ้าง บรรดาข้อมูล งาน ตลอดจนเอกสารที่ผู้รับจ้างได้จัดทำขึ้นเกี่ยวกับสัญญานี้ให้ถือเป็นความลับและให้ตกเป็นกรรมสิทธิ์ของผู้ว่าจ้าง โดยผู้รับจ้างจะไม่นำข้อมูลทั้งหมดหรือส่วนหนึ่งส่วนใดของข้อมูล ไปเผยแพร่ต่อสาธารณชน บุคคลที่สาม และ/หรือนำข้อมูล เอกสาร และงานที่ได้ไปแสวงหาผลประโยชน์ไม่ว่าทางหนึ่งทางใดในเชิงพาณิชย์ รวมตลอดถึงจะไม่นำข้อมูลที่ได้ไปกระทำการใดๆ โดยไม่ได้รับความยินยอมล่วงหน้าเป็นลายลักษณ์อักษรจากผู้ว่าจ้างก่อน ในกรณีที่มีการผิดข้อตกลงดังกล่าวไม่ว่าทั้งหมดหรือบางส่วน ผู้รับจ้างยินยอมชดใช้บรรดาค่าเสียหายต่างๆ ที่เกิดขึ้นหรืออาจเกิดขึ้นในภายหลังให้แก่ฝ่ายที่เสียหายตามความเสียหายที่เกิดขึ้นจริงและสามารถใช้สิทธิ์ฟ้องร้องเป็นคดีต่อศาลได้
   2. การรักษาความลับของข้อมูลในการดำเนินงาน ข้อมูล โปรแกรมคอมพิวเตอร์ เอกสาร หรือวัสดุใดๆ ไม่ว่าจะอยู่ในรูปแบบใด ซึ่งผู้รับจ้างได้รับจาก สสวท. เพื่อเป็นข้อมูลในการทำงานตามสัญญานี้ ผู้รับจ้างตกลงรักษา ไว้เป็นความลับ ผู้รับจ้างจะไม่กระทำเองหรือร่วมกับบุคคลใดในการนำข้อมูลไปใช้ไม่ว่าเพื่อวัตถุประสงค์ใดๆ หรือเปิดเผย หรือเผยแพร่ข้อมูลไม่ว่าโดยวิธีการใด ๆ เว้นแต่จะได้รับความยินยอมเป็นลายลักษณ์อักษรจาก สสวท. หากปรากฏว่าความลับเกี่ยวกับงานจ้างดังกล่าวล่วงรู้ไปถึงบุคคลอื่นซึ่งไม่ใช่บุคคลผู้มีหน้าที่เกี่ยวข้อง โดยความบกพร่อง โดยการกระทำหรืองดเว้นการกระทำการใดๆ ของผู้รับจ้าง หรือเจ้าหน้าที่ของผู้รับจ้าง โดยประการที่น่าจะเกิดความเสียหายแก่ สสวท. หรือผู้หนึ่งผู้ใด ผู้รับจ้างมีหน้าที่ต้องรับผิดชอบและแก้ไขข้อผิดพลาดที่เกิดขึ้นให้เป็นที่เรียบร้อยโดยเร็วที่สุด รวมถึงชดใช้ค่าเสียหายให้แก่ สสวท. และผู้เสียหายอื่น และดำเนินคดีตามที่กฎหมายบัญญัติไว้
2. **เงื่อนไขอื่นๆ**
   1. ในกรณีที่ผู้รับจ้างไม่สามารถส่งมอบงานได้แล้วเสร็จตามกำหนดเวลาในสัญญา โดยผู้ว่าจ้างพิจารณาแล้วว่าไม่มีเหตุผลอันสมควรหรือเป็นเหตุสุดวิสัย ผู้ว่าจ้างคิดค่าปรับอัตราร้อยละ 0.1 ต่อวันของวงเงินค่าจ้างตามสัญญา จนถึงวันที่ผู้รับจ้างส่งมอบงานครบถ้วนและถูกต้องตามที่กำหนดในขอบเขตของงาน โดยเศษของวันจะถือเป็น 1 วันเต็ม
   2. ในกรณีที่ผู้รับจ้างไม่ปฏิบัติตามสัญญาข้อใดข้อหนึ่ง สสวท. ได้แจ้งเป็นลายลักษณ์อักษรให้แก่ผู้รับจ้างแก้ไขความบกพร่องแล้ว แต่ผู้รับจ้างยังเพิกเฉยหรือไม่สามารถแก้ไขให้เป็นไปตามที่กำหนด สสวท. มีสิทธิบอกเลิกสัญญาได้ และดำเนินการเรียกค่าปรับและค่าเสียหายได้ตามสัญญา
   3. ความรับผิดชอบของผู้รับจ้าง กรณีที่มีการยกเลิกสัญญา
      1. ผู้รับจ้างต้องรับผิด ชดใช้ค่าจ้างหรือค่าใช้จ่ายใด ๆ ก็ตามที่เกิดขึ้น กรณีที่ สสวท. ต้องจ้างเหมางานจากบุคคลอื่นทั้งหมดหรือบางส่วน นับถัดจากวันบอกเลิกสัญญา จนกว่างานจ้างจะแล้วเสร็จ
      2. ผู้รับจ้างจะต้องทำการลบข้อมูลของ สสวท. แบบไม่สามารถกู้คืนได้ (Data Sanitization)
   4. หากมีเหตุชำรุดบกพร่องกับผลงานที่ส่งมอบหรือเสียหายเกิดขึ้นภายใน 12 เดือน นับถัด

จากวันที่ได้รับมอบงาน ผู้รับจ้างจะต้องรีบแก้ไขให้เรียบร้อยภายใน 3 วัน นับถัดจากวันที่ได้รับ

แจ้งจาก สสวท.

1. **หลักเกณฑ์การพิจารณาคัดเลือกข้อเสนอ**

คณะกรรมการพิจารณาผลการประกวดราคาอิเล็กทรอนิกส์ จะพิจารณาข้อเสนอและให้คะแนนเฉพาะผู้ยื่นข้อเสนอที่มีคุณสมบัติผู้ยื่นข้อเสนอครบถ้วนเท่านั้น โดยแบ่งการให้คะแนนเป็น 2 ส่วน คือ

(1) ข้อเสนอด้านเทคนิค กำหนดน้ำหนักเท่ากับร้อยละ 90

(2) ข้อเสนอด้านราคา กำหนดน้ำหนักเท่ากับร้อยละ 10

ผู้ยื่นข้อเสนอต้องจัดทำ**เอกสารข้อเสนอโครงการ ข้อเสนอด้านเทคนิค รวมทั้งไฟล์นำเสนอ (Presentation)** เพื่อยื่นในระบบจัดซื้อจัดจ้างภาครัฐด้วยอิเล็กทรอนิกส์ (Electronic Government Procurement: e - GP) ของกรมบัญชีกลาง และ**นำเสนอต่อ สสวท. ภายในเวลาไม่เกิน 45 นาที (ไม่รวมเวลาตอบข้อซักถาม) หากไม่เข้ามานำเสนอต่อ สสวท. จะไม่พิจารณาคะแนนให้ โดย สสวท. จะแจ้งนัดหมายวัน เวลา และสถานที่นำเสนองาน** หลังจากวันที่ผู้ยื่นข้อเสนอได้ยื่นข้อเสนอและเสนอราคาทางระบบจัดซื้อจัดจ้างภาครัฐด้วยอิเล็กทรอนิกส์แล้ว

* 1. **. ข้อเสนอด้านเทคนิค กำหนดน้ำหนักเท่ากับร้อยละ 90 โดยมีเกณฑ์การให้คะแนนดังนี้ (คะแนนเต็ม 100 คะแนน)**

1. ข้อมูลเกี่ยวกับผู้ยื่นข้อเสนอ และบุคลากรที่เกี่ยวข้อง คะแนนเต็ม 20 คะแนน โดยมีค่าอ้างอิงในการให้คะแนน ดังนี้

|  |  |  |
| --- | --- | --- |
| **เกณฑ์การประเมิน** | **จำนวนเกณฑ์** | **คะแนน** |
| 1.ข้อมูลความเป็นมาของผู้ยื่นข้อเสนอ  2.ประสบการณ์ด้านการวิเคราะห์ ออกแบบ  และ/หรือการพัฒนาระบบเทคโนโลยีสารสนเทศ  3.บุคลากรที่เกี่ยวข้องไม่น้อยกว่า 4 ตำแหน่ง  ตามขอบเขตงาน ข้อ 4.15  4.โครงสร้างบุคลากรที่เกี่ยวข้อง หน้าที่รับผิดชอบในโครงการ ประวัติส่วนบุคคล ประวัติการศึกษา ประสบการณ์ทำงานที่เกี่ยวข้องกับงานที่จ้าง ตามขอบเขตงาน ข้อ 4.15 | กรณีเสนอครบ  ทั้ง 4 ข้อ | 20 |
| กรณีเสนอ  3 ข้อ | 15 |
| กรณีเสนอ  2 ข้อ | 10 |
| กรณีเสนอ  1 ข้อ | 5 |

2) กระบวนการดำเนินงานและแผนการดำเนินงาน ตามขอบเขตการดำเนินงาน คะแนนเต็ม 30 คะแนน โดยมีค่าอ้างอิงในการให้คะแนน ดังนี้

|  |  |
| --- | --- |
| **เกณฑ์การประเมิน** | **คะแนน** |
| กระบวนการดำเนินงานและแผนการดำเนินงาน  ตามขอบเขตการดำเนินงาน ครบถ้วน | 30 |
| กระบวนการดำเนินงานและแผนการดำเนินงาน  ตามขอบเขตการดำเนินงาน ไม่ครบถ้วน | 20 |

3) กรอบแนวคิดหรือทฤษฎีที่นํามาใช้ในการวิเคราะห์ เครื่องมือที่ใช้ในการเก็บรวบรวมความต้องการผู้ใช้   
และการเลือกกลุ่มเป้าหมาย คะแนนเต็ม 50 คะแนน โดยมีค่าอ้างอิง ในการให้คะแนน ดังนี้

|  |  |  |
| --- | --- | --- |
| **เกณฑ์การประเมิน** | **จำนวนเกณฑ์** | **คะแนน** |
| 1.กรอบแนวคิดหรือทฤษฎีที่นํามาใช้ในการวิเคราะห์ และแนวคิดการเลือกกลุ่มเป้าหมาย อ้างอิงแหล่งที่มาที่เป็นมาตรฐาน 2.เครื่องมือที่ใช้ในการเก็บรวบรวมความต้องการผู้ใช้ 3.เครื่องมือที่ใช้ในการออกแบบ Screen layout/Mock up | กรณีเสนอครบ  ทั้ง 3 ข้อ | 50 |
| กรณีเสนอ  2 ข้อ | 40 |
| กรณีเสนอ  1 ข้อ | 30 |

**วิธีการประเมินหรือการให้คะแนนในข้อ 1-3 พิจารณาให้คะแนนจากเอกสารที่ผู้ยื่นข้อเสนอยื่นมา หากไม่ยื่นเอกสารในข้อใด จะไม่ได้รับคะแนนในข้อนั้น**

* 1. **. ข้อเสนอด้านราคา กำหนดน้ำหนักเท่ากับร้อยละ 10 (คะแนนเต็ม 100 คะแนน)**

ผู้ยื่นข้อเสนอที่เป็นผู้ชนะในการประกวดราคาอิเล็กทรอนิกส์ จะต้องมีคุณสมบัติดังต่อไปนี้

(1) มีคุณสมบัติครบถ้วนตามคุณสมบัติผู้ยื่นข้อเสนอในข้อ 3

(2) ได้คะแนนจาก**ข้อเสนอด้านเทคนิคไม่ต่ำกว่า 80 คะแนน**

(3) ได้คะแนนจากราคาที่ยื่นข้อเสนอและข้อเสนอโครงการรวมกันสูงที่สุด

ทั้งนี้ กรณีที่มีผู้ยื่นข้อเสนอได้คะแนนรวมสูงที่สุดเท่ากันหลายราย สสวท. จะพิจารณาให้ผู้ยื่นข้อเสนอที่ได้คะแนนจากข้อเสนอโครงการสูงที่สุดเป็นผู้ชนะในการประกวดราคาอิเล็กทรอนิกส์ครั้งนี้